በአዲስ አበባ ከተማ ዋንጫ ከምድብ ሀ ለግማሽ ፍፃሜው ያለፉ ቡድኖች ታውቀዋል
ዛሬ በተደረጉ የአዲስ አበባ ዋንጫ ምድብ ሀ የመጨረሻ ሁለት ጨዋታዎች ኢትዮጵያ ቡና እና መከላከያ ለግማሽ ፍፃሜ ማለፋቸውን ያረጋገጡባቸው ውጤቶች ተመዝግበዋል።

ከእረፍት መልስ ሁለት ደቂቃዎች እንደተቆጠሩ ኢትዮ ኤሌክትሪኮች አቻ ሆነዋል። ከቀኝ አቅጣጫ የተላከለትን ኳስ ተከትሎ የገባው አቤል አክሊሉ በፈጠረው አጋጣጣሚ ተክሉ ተስፋዬ ግቧን ማስቆጠር ችሏል። ተክሉ 51ኛው ደቂቃ ላይም ሌላ ኳስ ከርቀት በቀጥታ በመምታት ጠንካራ ሙከራ ማድረግ ችሎ ነበር። ከሶስት ደቂቃዎች በኋላ ደግሞ ጨዋታው ድራማዊ አጋጣሚን አስተናግዷል። በዚህም 54ኛው ደቂቃ ላይ ብዙአየው እንዳሻው በተስፋዬ ሽብሩ ተጠልፎ አዳማዎች የፍፁም ቅጣት ምት አግኝተው ምኞት ደበበ አስቆጥሮ በድጋሜ መሪ አደረጋቸው። ሆኖም ከደቂቃ በኃላ በሌላኛው ፅንፍ ቴዎድሮስ በቀለ ቢኒያም ትዕዛዙን በመጥለፉ ኤሌክትሪኮችም ተነሳሳይ ፍርድ ተሰጥቷቸው አዲስ ነጋሽ ቡድኑን በፍፁም ቅጣት ምት አቻ አድርጓል። ኢትዮ ኤሌክትሪኮች በብዛት ኳስ ተቆጣጥረው እና ከባለፉት ሁለት ጨዋታዎች የተሻለ የሁለተኛ አጋማሽ እንቅስቃሴ አሳይተው በዘለቁበት የጨዋታ ሂደት አዳማዎችን እምብዛም ከሜዳቸው እንዳይወጡ አድርገዋል። ቢሆንም የፈጠሯቸውን የግብ ዕድሎች ባለመጠቃማቸው የነበራቸው የጨዋታ ብልጫ በውጤት የታጀበ እንዳይሆን አድርጎታል። አዳማዎችም ከብዙአየሁ የርቀት ሙከራዎች ውጪ ያለቀለት የግብ ዕድል ያገኙት በ90ኛው ደቂቃ ላይ ዱላ ሙላቱ ከቀኝ መስመር በላከው ኳስ ቢሆንም ከኦኛ ጋር ፊት ለፊት የመገናኘት አጋጣሚ ያገኘው አዲስ ህንፃ ኳሷን መቆጣጠር ሳይችል ቀርቶ ጨዋታው በ 2-2 ውጤት ተጠናቋል። 


